pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สำนักงานสลากฯ ยืนยันออกรางวัลในวันที่ 16 พฤษภาคม และ จำหน่ายสลากงวด 1 มิถุนายน 2563 ตามปกติ
วันพุธที่ 29 เมษายน 2563
สํานักงานสลากฯ ยืนยันออกรางวัลในวันที่ 16 พฤษภาคม และ จําหน่ายสลากงวด 1 มิถุนายน 2563 ตามปกติ
สํานักงานสลากฯ ยืนยันตามมติเดิม ที่จะมีการออกสลากงวดวันที่ 1 เมษายน 2563 ในวันที่ 16 พฤษภาคม 2563 โดยจะยึดแนวทางในการป้องกันการแพร่ระบาดของโรคโควิด-19 ตามแนวทางกระทรวงสาธารณสุข ซึ่งจะมีการจํากัดจํานวนผู้ปฏิบัติหน้าที่ในพื้นที่ออกรางวัล
นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล กล่าวภายหลังการประชุมคณะกรรมการสลากกินแบ่งรัฐบาลว่า สํานักงานสลากฯ ยืนยันตามมติเดิม ที่จะมีการออกสลากงวดวันที่ 1 เมษายน 2563 ในวันที่ 16 พฤษภาคม 2563 โดยจะยึดแนวทางในการป้องกันการแพร่ระบาดของโรคโควิด-19 ตามแนวทางกระทรวงสาธารณสุข ซึ่งจะมีการจํากัดจํานวนผู้ปฏิบัติหน้าที่ในพื้นที่ออกรางวัล มีการทําความสะอาดพื้นที่ อุปกรณ์ออกรางวัล และอุปกรณ์ออกรางวัล ด้วยน้ํายาทําความสะอาดและแอลกอฮอล์ฆ่าเชื้อ รวมถึงการจัดสถานที่เว้นระยะห่างทางสังคม (Social Distancing) เจ้าหน้าที่ทุกคนรวมถึงกรรมการออกรางวัลจะต้องสวมหน้ากากอนามัย และใช้เจลแอลกอฮอส์ทําความสะอาดมือ และจะให้ดําเนินการจําหน่ายสลากกินแบ่งรัฐบาล ตามปกติ ตั้งแต่งวดวันที่ 1 มิถุนายน เป็นต้นไป และเปิดระบบการซื้อ-จองล่วงหน้าสลากฯ ตามปกติ
สําหรับการซื้อขายสลากในช่วงการแพร่ระบาดของโรคโควิด-19 นั้น โฆษกคณะกรรมการสลากฯ แนะนําและขอความร่วมมือผู้ซื้อและผู้ขาย ร่วมกันป้องกันการแพร่ระบาดของโรค โดยขอความร่วมมือผู้ขายสลากสวมหน้ากากอนามัยตลอดเวลา และหมั่นทําความสะอาดมือด้วยเจลแอลกอฮอล์ รวมถึงการรักษาระยะห่างระหว่างผู้ขายกับผู้ซื้อ ในส่วนของผู้ซื้อก็ขอความร่วมมือให้รักษาระยะห่างในขณะทําการซื้อ และสวมหน้ากากอนามัยตลอดเวลา รวมทั้งหมั่นทําความสะอาดมือด้วยเจลแอลกอฮอล์ด้วยเช่นกัน และขอฝากไปยังผู้ขายสลากทุกท่านว่า ขณะนี้ สถานการณ์ทางเศรษฐกิจกําลังซื้อของประชาชน ยังคงไม่ปกติ จึงขอให้ผู้ที่ประสงค์จะรับสลากไปจําหน่าย ตระหนักถึงกําลังซื้อของประชาชนในพื้นที่ที่รับสลากไปจําหน่ายด้วย เพื่อป้องกันความเสี่ยงจากการขายไม่หมดซึ่งจะกลายเป็นภาระที่ต้องแบกรับไว้ โฆษกคณะกรรมการสลากฯ กล่าวในตอนท้าย
รัฐบาลไทย-ข่าวทำเนียบรัฐบาล-รมช.มท. เป็นประธานมอบประกาศนียบัตร เข็มวิทยฐานะและโล่รางวัลเรียนดีแก่ผู้สำเร็จการอบรม หลักสูตรนักปกครองระดับสูง (นปส.) รุ่นที่ 70 และ 71
วันศุกร์ที่ 7 ธันวาคม 2561
รมช.มท. เป็นประธานมอบประกาศนียบัตร เข็มวิทยฐานะและโล่รางวัลเรียนดีแก่ผู้สําเร็จการอบรม หลักสูตรนักปกครองระดับสูง (นปส.) รุ่นที่ 70 และ 71
รมช.มท. เป็นประธานมอบประกาศนียบัตร เข็มวิทยฐานะและโล่รางวัลเรียนดีแก่ผู้สําเร็จการอบรม
หลักสูตรนักปกครองระดับสูง (นปส.) รุ่นที่ 70 และ 71
วันนี้ (7 ธ.ค. 61) เวลา 10.00 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย
นายสุธี มากบุญ รัฐมนตรีช่วยว่าการกระทรวงมหาดไทย เป็นประธานในพิธีมอบประกาศนียบัตร เข็มวิทยฐานะและโล่รางวัลเรียนดีให้แก่ผู้สําเร็จการศึกษาหลักสูตรนักปกครองระดับสูง (นปส.) รุ่นที่ 70 และรุ่นที่ 71 ประจําปี 2561 โดยมี นายปวิณ ชํานิประศาสน์ รองปลัดกระทรวงมหาดไทย และผู้บริหารระดับสูงของกระทรวงมหาดไทย ให้เกียรติเข้าร่วมพิธี
โอกาสนี้ นายสุธี มากบุญ รัฐมนตรีช่วยว่าการกระทรวงมหาดไทย ได้กล่าวให้โอวาทกับผู้สําเร็จการศึกษาว่า “ในนามของกระทรวงมหาดไทย ขอแสดงความยินดีกับผู้สําเร็จการศึกษาหลักสูตรนักปกครองระดับสูงทั้ง 2 รุ่น ซึ่งผ่านการทดสอบในเบื้องต้นเป็นที่เรียบร้อยแล้ว และที่กล่าวว่าการทดสอบในเบื้องต้นนั้น เพราะบททดสอบที่แท้จริงเป็นการทดสอบว่าท่านจะสามารถนําความรู้ที่ได้รับจากการศึกษาอบรม ไปประยุกต์ใช้สําหรับการทํางานที่อําเภอ จังหวัด หรือหน่วยงานของท่านได้อย่างไร และการเข้ารับการศึกษาอบรมในครั้งนี้ ผู้บังคับบัญชา เพื่อนร่วมงาน ผู้ใต้บังคับบัญชา หรือผู้ที่เกี่ยวข้อง ตลอดจนพี่น้องประชาชน ย่อมคาดหวังในตัวท่านทั้งหลายว่าจะสามารถนําแนวคิดหรือวิทยาการใหม่ๆ กลับไปใช้ในการปฏิบัติหน้าที่ในราชการ ดังนั้น เมื่อท่านกลับไปแล้วขอให้นําความรู้ที่ได้รับไปช่วยเหลือสนับสนุนการทํางานของท่านอธิบดี ผู้ว่าราชการจังหวัด หรือผู้บังคับบัญชาในการบริหางานราชการ และขอให้ทุกท่านพึงระลึกเสมอว่า ท่านต้องเป็นผู้นําการเปลี่ยนแปลง เป็นผู้นําที่จะนําความรู้ต่างๆ ที่ได้เรียนรู้ ไปพัฒนาและขยายผลแก่เพื่อนร่วมงาน ผู้ใต้บังคับบัญชา ขอให้ท่านเป็นผู้นําที่ดีและเก่ง สามารถบําบัดทุกข์ บํารุงสุขให้แก่ประชาชนและสังคมโดยส่วนรวมได้อย่างมีประสิทธิภาพ ขออํานาจสิ่งศักดิ์สิทธิ์ที่ทุกท่านนับถือ โปรดอํานวยพรให้ผู้สําเร็จการศึกษาอบรมทุกท่านมีกําลังกาย กําลังใจ และกําลังสติปัญญา ที่จะร่วมกันสร้างสรรค์พัฒนาประเทศชาติ อันเป็นที่รักยิ่งของพวกเราให้เจริญรุดหน้ายิ่งๆ ขึ้นไป”
สําหรับผู้สําเร็จการศึกษาอบรมในครั้งนี้มีจํานวนทั้งสิ้น 200 คน ประกอบด้วย หลักสูตรนักปกครองระดับสูง (นปส.) รุ่นที่ 70 จํานวน 100 คน เข้ารับการอบรมระหว่างวันที่ 22 มกราคม – 11 เมษายน 2561 และรุ่นที่ 71 จํานวน 100 คน เข้ารับการอบรมระหว่างวันที่ 4 มิถุนายน – 22 สิงหาคม 2561 ใช้เวลาศึกษาอบรมรุ่นละ 12 สัปดาห์ณ วิทยาลัยมหาดไทย อําเภอบางละมุง จังหวัดชลบุรี ดําเนินการโดยสถาบันดํารงราชานุภาพ สํานักงานปลัดกระทรวงมหาดไทย ซึ่งเป็นหลักสูตรพัฒนาสมรรถนะการบริหารงานของผู้บริหารให้เป็นผู้นําที่มีวิสัยทัศน์ มีสมรรถนะด้านการบริหารจัดการที่ดี มีคุณธรรมและจริยธรรม มีความมุ่งมั่นในการปฏิบัติราชการ โดยยึดหลักการบริหารราชการภาครัฐ
แนวใหม่ และการบริหารกิจการบ้านเมืองที่ดี ทําให้ผู้เข้ารับการอบรม สามารถนําความรู้และวิทยาการใหม่ๆ ที่ได้
ไปประยุกต์ใช้ในการพัฒนางานของหน่วยงาน เพื่อประโยชน์สุขแก่พี่น้องประชาชน และประเทศชาติต่อไป
รัฐบาลไทย-ข่าวทำเนียบรัฐบาล-สธ.กระตุ้นก้าวสู่วิถีใหม่ปรับพฤติกรรมสู้โควิด-19 [กระทรวงสาธารณสุข]
วันพุธที่ 29 เมษายน 2563
สธ.กระตุ้นก้าวสู่วิถีใหม่ปรับพฤติกรรมสู้โควิด-19 [กระทรวงสาธารณสุข]
สธ.กระตุ้นก้าวสู่วิถีใหม่ปรับพฤติกรรมสู้โควิด-19
กระทรวงสาธารณสุข ย้ําหลังมาตรการผ่อนคลาย ทีมปฏิบัติการฉุกเฉินควบคุมโรคโควิด 19 คงเฝ้าระวังอย่างเต็มที่ จับตาทุกความเสี่ยงที่อาจทําให้ยอดผู้ติดเชื้อกลับมาสูงอีกได้ กระตุ้นหน่วยงานรัฐ-เอกชน ออกแบบระบบ ทบทวนพฤติกรรมการทํางาน ระบบการเรียนการสอนสู่ดิจิทัล ทรานส์ฟอร์ม รองรับการทํางาน ยอมรับโควิด 19 ยังอยู่อีกนาน ต้องรอวัคซีนพร้อมเพื่อป้องกันโรค
บ่ายวันนี้ (28 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธนรักษ์ ผลิพัฒน์ รองอธิบดีกรมควบคุมโรค กระทรวงสาธารณสุข กล่าวว่า แม้จะมีมาตรการผ่อนคลายบางส่วน แต่ทีมสอบสวนควบคุมโรคและทีมปฏิบัติการการแพทย์ฉุกเฉิน ยังต้องเฝ้าระวังการระบาดอย่างต่อเนื่อง จากนี้หน่วยงานภาครัฐและเอกชนควรปรับแนวทางการทํางานที่จะไม่เหมือนเดิม อาทิ การทํางานจากบ้าน (Work from Home) อาจจะกลายเป็นความจําเป็นเพื่อลดความเสี่ยง ภาครัฐควรจะทําให้ได้ถึงร้อยละ 70 ส่วนภาคเอกชนต้องพิจารณาว่าจะปรับส่วนไหนได้บ้าง ต้องจัดให้เหลื่อมเวลาการทํางาน ตั้งแต่เช้าจนถึงเที่ยง หรือชั่วโมงทํางานแต่ละวันที่ไม่เท่ากัน และต้องยึดหลักเกณฑ์ลดการสัมผัส ไม่สร้างการรวมกลุ่มที่จะเสี่ยงติดเชื้อให้เกิดขึ้นได้อีก เพราะเรายังต้องอยู่กับสถานการณ์โรคโควิด 19
รองอธิบดีกรมควบคุมโรค ยังกล่าวว่า สิ่งที่ต้องทําต่อเนื่องไม่เพียงแต่การเว้นระยะห่าง 1-2 เมตร การออกแบบทางวิศวกรรมหรือสถาปัตยกรรมที่ต้องให้ความสําคัญเรื่องการป้องกันละอองฝอยของสารคัดหลั่ง การทําความสะอาดพื้นผิวสัมผัสของวัสดุ ระบบคัดกรองคนทํางาน การออกระเบียบให้คนทํางานสามารถหยุดงานได้โดยไม่นับเป็นวันลาป่วยหากมีอาการเข้าได้กับโควิด รวมทั้งการเข้มงวดเรื่องสิ่งป้องกันตนเอง เช่น หน้ากากผ้า หน้ากากอนามัย เจลล้างมือ สิ่งเหล่านี้จะต้องทําให้เป็นมาตรฐาน และทุกกิจการที่จะเข้าสู่การผ่อนคลายต้องคํานึงถึงความปลอดภัยในการควบคุมการติดเชื้อ และการป้องกันการแพร่กระจายเป็นสําคัญอีกด้วย
“จากนี้ไปอีกประมาณ 2 เดือนที่โรงเรียนจะกลับมาเปิดเรียนเป็นปกติ ยังเป็นเรื่องที่ต้องพูดคุยร่วมกันหลายส่วน แม้สถิติออกมาว่าเด็กไม่ค่อยแสดงอาการหากติดเชื้อ แต่ที่ห่วงคือ ครู อาจารย์ พ่อแม่ผู้ปกครอง หรือผู้สูงอายุในบ้าน หากเด็กรับเชื้อมาจากโรงเรียนแล้วมาแพร่ที่บ้านจะเป็นความเสี่ยงใหม่ที่ท้าทาย อาจถึงเวลาที่ต้องมาวางแผนเรื่องการเปลี่ยนผ่านดิจิทัล ทรานส์ฟอร์ม เพื่อไปสู่วิถีใหม่ทั้งการทํางานและการเรียน น่าจะเป็นเรื่องที่ต้องทําอย่างเร่งด่วนเช่นกัน” นพ.ธนรักษ์กล่าว
**************************************** 28 เมษายน 2563
******************************
รัฐบาลไทย-ข่าวทำเนียบรัฐบาล-ประปา-ไฟฟ้าผนึกกำลังเดินหน้าพัฒนางานบริการ เพิ่มช่องทางชำระค่าน้ำ-ค่าไฟฟ้า อำนวยความสะดวกแก่ประชาชน
วันศุกร์ที่ 16 มิถุนายน 2560
ประปา-ไฟฟ้าผนึกกําลังเดินหน้าพัฒนางานบริการ เพิ่มช่องทางชําระค่าน้ํา-ค่าไฟฟ้า อํานวยความสะดวกแก่ประชาชน
ประปา-ไฟฟ้าผนึกกําลังเดินหน้าพัฒนางานบริการ เพิ่มช่องทางชําระค่าน้ํา-ค่าไฟฟ้า อํานวยความสะดวกแก่ประชาชน
วันนี้ (16 มิ.ย.60) ที่กระทรวงมหาดไทยนายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่าพลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้มีดําริให้หน่วยงานรัฐวิสาหกิจในสังกัดกระทรวงมหาดไทย ประกอบด้วย การประปานครหลวง (กปน.) การประปาส่วนภูมิภาค (กปภ.) การไฟฟ้านครหลวง (กฟน.) และการไฟฟ้าส่วนภูมิภาค (กฟภ.) พิจารณาดําเนินการพัฒนาระบบบริการค่าสาธารณูปโภค (ประปา-ไฟฟ้า) โดยเพิ่มช่องทางการชําระเงินเพื่อเป็นทางเลือกให้กับประชาชนผู้ใช้บริการในยุคดิจิตอล
โดยในปัจจุบันมีช่องทางการรับชําระเงินค่าสาธารณูปโภค (ประปา-ไฟฟ้า) ของหน่วยงานรัฐวิสาหกิจทั้ง 4 แห่ง ดังต่อไปนี้
สําหรับการพัฒนาช่องทางการบริการรับชําระเงินค่าสาธารณูปโภค (ค่าน้ํา-ค่าไฟฟ้า) ของหน่วยงานรัฐวิสาหกิจในสังกัดกระทรวงมหาดไทยในอนาคต จะดําเนินการพัฒนาระบบการชําระเงินผ่านบัตรเดบิต บัตรเครดิต และบัตรสวัสดิการ ผ่านเครื่อง EDC หน้าเคาน์เตอร์บริการของหน่วยงานรัฐวิสาหกิจ เพื่อเป็นการเพิ่มประสิทธิภาพการบริการและสร้างความพึงพอใจให้กับผู้ใช้บริการ ซึ่งคาดว่าจะเริ่มให้บริการได้ในเดือนตุลาคม 2560
รองปลัดกระทรวงมหาดไทยกล่าวเพิ่มเติมว่า กระทรวงมหาดไทยตระหนักและเห็นความสําคัญในการพัฒนาระบบบริการของหน่วยงานรัฐวิสาหกิจในสังกัดกระทรวงมหาดไทย โดยนําเทคโนโลยีและไลฟ์สไตล์ของประชาชนมาใช้เป็นแนวทางในการพัฒนาเพิ่มขีดความสามารถในการให้บริการของหน่วยงานเพื่ออํานวยความสะดวกให้พี่น้องประชาชนผู้ใช้บริการเข้าถึงง่าย จ่ายคล่อง รวดเร็วทันใจ ซึ่งเป็นไปตามนโยบายรัฐบาลที่มุ่งให้ระบบบริการของรัฐเข้าถึงประชาชนในยุค Thailand 4.0.
ครั้งที่ 90/2560
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เยี่ยมชมกิจกรรม “ถนนสายศิลป์” และ “ถนนต้องชิม” ที่กระทรวงวัฒนธรรมจัดขึ้นตามนโยบายรัฐบาล
วันอังคารที่ 24 ธันวาคม 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เยี่ยมชมกิจกรรม “ถนนสายศิลป์” และ “ถนนต้องชิม” ที่กระทรวงวัฒนธรรมจัดขึ้นตามนโยบายรัฐบาล
นายอิทธิพล คุณปลื้ม รัฐมนตรีว่าการกระทรวงวัฒนธรรม เยี่ยมชมกิจกรรม “ถนนสายศิลป์” และ “ถนนต้องชิม” ที่กระทรวงวัฒนธรรมจัดขึ้นตามนโยบายรัฐบาลเพื่อสร้างงานและสร้างรายได้ให้แก่ผู้ประกอบการอันจะเป็นการสร้างคุณค่าและมูลค่าเพิ่มทางเศรษฐกิจ
เมื่อวันที่ ๒๒ ธันวาคม ๒๕๖๒ เวลา ๑๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนายกฤษศญพงษ์ ศิริ ปลัดกระทรวงวัฒนธรรม และผู้บริหารกระทรวงวัฒนธรรม เยี่ยมชมกิจกรรม “ถนนสายศิลป์” และ “ถนนต้องชิม” ที่กระทรวงวัฒนธรรมจัดขึ้นตามนโยบายรัฐบาลเพื่อสร้างงานและสร้างรายได้ให้แก่ผู้ประกอบการอันจะเป็นการสร้างคุณค่าและมูลค่าเพิ่มทางเศรษฐกิจ ในงาน Kick of เปิดถนนคนเดิน “เดิน กิน ชิม เที่ยว @ Silom Walking Street ณ ถนนสีลม กรุงเทพฯ ทั้งนี้ ถนนคนเดินสีลมจัดขึ้นเดือนละ ๑ ครั้งในทุกวันอาทิตย์ที่ ๓ ของเดือน ปิดการจราจรตั้งแต่ ๑๒.๐๐ – ๒๒.๐๐ น. โดยกระทรวงวัฒนธรรมนําผู้ประกอบการสินค้าทางวัฒนธรรมและศิลปินเข้าร่วมจัดแสดงงานศิลปะและหัตศิลป์ (Art & Craft) อาทิ การแสดงศิลปะร่วมสมัย การออกร้านสินค้าร่วมสมัย DIY การออกร้านผลิตภัณฑ์วัฒนธรรมไทย Cpot จากชุมชนคุณธรรมและเครือข่ายวัฒนธรรม การจําหน่ายอาหารไทยโบราณ อาหารอร่อยร้าน ๑๐๐ ปี และร้านอาหารไทย ขนมไทย ที่หาชิมได้ยาก
รัฐบาลไทย-ข่าวทำเนียบรัฐบาล-ปลัดวธ.เป็นประธานในพิธีเปิดกิจกรรม “สักการะพระไภษัชยคุรุ พระพุทธเจ้าบรมครูแห่งโอสถ”
วันพฤหัสบดีที่ 2 กรกฎาคม 2563
ปลัดวธ.เป็นประธานในพิธีเปิดกิจกรรม “สักการะพระไภษัชยคุรุ พระพุทธเจ้าบรมครูแห่งโอสถ”
นายกฤษศญพงษ์ ศิริ ปลัดกระทรวงวัฒนธรรม เป็นประธานในพิธีเปิดกิจกรรม “สักการะพระไภษัชยคุรุ พระพุทธเจ้าบรมครูแห่งโอสถ”
วันที่ ๑ กรกฎาคม ๒๕๖๓ เวลา ๑๕.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายกฤษศญพงษ์ ศิริ ปลัดกระทรวงวัฒนธรรม เป็นประธานในพิธีเปิดกิจกรรม “สักการะพระไภษัชยคุรุ พระพุทธเจ้าบรมครูแห่งโอสถ” โดยมีนายประทีป เพ็งตะโก อธิบดีกรมศิลปากร ผู้บริหารกรมศิลปากร ข้าราชการ เจ้าหน้าที่ และประชาชนผู้สนใจเข้าร่วม ณ พระที่นั่งพุทไธสวรรย์ พิพิธภัณฑสถานแห่งชาติ พระนคร กรุงเทพฯ
รัฐบาลไทย-ข่าวทำเนียบรัฐบาล-“ยุติธรรม” ลงนาม MOU เชื่อมโยงข้อมูลสารสนเทศ โดยวิธีทางอิเล็กทรอนิกส์ เพิ่มความสะดวก รวดเร็ว ในการให้บริการประชาชน
วันพฤหัสบดีที่ 16 มีนาคม 2560
“ยุติธรรม” ลงนาม MOU เชื่อมโยงข้อมูลสารสนเทศ โดยวิธีทางอิเล็กทรอนิกส์ เพิ่มความสะดวก รวดเร็ว ในการให้บริการประชาชน
นางกรรณิการ์  แสงทอง  รองปลัดกระทรวงยุติธรรม และนายอดิศักดิ์  ปัตรวลี ประธานศาลอุทธรณ์ภาค ๙ ร่วมเป็นเกียรติในพิธีลงนามบันทึกข้อตกลงความร่วมมือการเชื่อมโยงข้อมูลสารสนเทศ โดยวิธีทางอิเล็กทรอนิกส์
เมื่อวันพฤหัสบดีที่ ๑๖ มีนาคม ๒๕๖๐ เวลา ๑๐.๐๐ น.
ณ ห้องประชุม ชั้น ๕ ศาลแพ่งธนบุรี เขตจอมทอง กรุงเทพฯ
นางกรรณิการ์ แสงทอง รองปลัดกระทรวงยุติธรรม
และนายอดิศักดิ์ ปัตรวลี ประธานศาลอุทธรณ์ภาค ๙
ร่วมเป็นเกียรติในพิธีลงนามบันทึกข้อตกลงความร่วมมือการเชื่อมโยงข้อมูลสารสนเทศ โดยวิธีทางอิเล็กทรอนิกส์
โดยมีนางสาวรื่นวดี สุวรรณมงคล อธิบดีกรมบังคับคดี
และนายโอภาส อนันตสมบูรณ์ อธิบดีผู้พิพากษาศาลแพ่งธนบุรี ร่วมลงนาม
เพื่อเพิ่มประสิทธิภาพในการปฏิบัติงานบังคับคดี ให้มีความรวดเร็ว สมบูรณ์ และถูกต้อง
ตามกรอบการจัดอันดับความยากง่ายในการประกอบธุรกิจ (Ease of Doing Business) ของธนาคารโลก
และสามารถลดขั้นตอนในการดําเนินการบังคับคดี เพื่อเป็นการอํานวยความสะดวกให้กับประชาชนมากยิ่งขึ้น
รัฐบาลไทย-ข่าวทำเนียบรัฐบาล-ธ.ก.ส. มอบของขวัญวันวาเลนไทน์ ลดดอกเบี้ยสินเชื่อสีเขียว - คืนดอกเบี้ยให้เกษตรกรมีวินัยดี
วันพุธที่ 14 กุมภาพันธ์ 2561
ธ.ก.ส. มอบของขวัญวันวาเลนไทน์ ลดดอกเบี้ยสินเชื่อสีเขียว - คืนดอกเบี้ยให้เกษตรกรมีวินัยดี
ธ.ก.ส. ลดดอกเบี้ยสินเชื่อสีเขียว ขยายเวลาโครงการสินเชื่อ SME เกษตร เพื่อลดต้นทุนการผลิต และสนับสนุนผู้ประกอบการเกษตรให้เข้าถึงแหล่งเงินทุนดอกเบี้ยต่ํา เพิ่มศักยภาพการแข่งขัน พร้อมคืนดอกเบี้ยให้เกษตรกรที่มีวินัยดี 30% ทุกเดือนหลังชําระหนี้คืน
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกตร (ธ.ก.ส.) เปิดเผยว่า คณะกรรมการ ธ.ก.ส. เห็นชอบให้ธนาคารดําเนินโครงการส่งเสริมและสนับสนุนสินเชื่อสีเขียว (Green Credit) เพื่อส่งเสริมการผลิตเกษตรอินทรีย์ หรืออาหารปลอดภัย (Food Safety) ที่ได้มาตรฐานรับรอง รวมถึงส่งเสริมการใช้พลังงานทางเลือก พลังงานทดแทน หรือพลังงานสะอาด การอนุรักษ์ทรัพยากรธรรมชาติและสิ่งแวดล้อม และการส่งเสริมศิลปวัฒนธรรมตลอดจนวิถีชุมชน เพื่อเพิ่มรายได้ ลดต้นทุนและยกระดับคุณภาพชีวิตเกษตรกร วงเงิน 5,000 ล้านบาท คิดอัตราดอกเบี้ย MRR-1 กรณีลูกค้ารายคน และ MLR–0.5 กรณีลูกค้าสถาบัน รวมถึงได้ขยายระยะเวลาโครงการสินเชื่อ 1 ตําบล 1 SME เกษตร เพื่อสร้างความยั่งยืนของภาคเกษตรไทย ที่คิดอัตราดอกเบี้ย 4% ออกไป จากเดิมที่จะสิ้นสุดโครงการในวันที่ 31 มีนาคม 2561 เพื่อสนับสนุนเกษตรกรรายย่อยยกระดับขึ้นเป็นผู้ประกอบการเกษตร
นอกจากนี้ เพื่อเป็นการให้ความช่วยเหลือเกษตรกรรายย่อยและเกษตรกรผู้มีรายได้น้อยที่ลงทะเบียนเพื่อสวัสดิการแห่งรัฐ ปี 2560 ธ.ก.ส. ได้ดําเนิน “โครงการชําระดีมีคืน” โดยคืนดอกเบี้ยเงินกู้ 30% ให้กับพี่น้องเกษตรกรลูกค้า ธ.ก.ส. ที่มีต้นเงินคงเป็นหนี้ ณ วันที่ 30 พ.ย. 2560 ไม่เกิน 300,000 บาท จํานวน 2.3 ล้านราย รวมต้นเงินกู้ประมาณ 220,000 ล้านบาท เริ่มตั้งแต่ 1 มกราคม – 31 ธันวาคม 2561 ซึ่งการคืนดอกเบี้ยตามโครงการดังกล่าว เมื่อคิดกลับคืนเป็นอัตราดอกเบี้ยที่เกษตรกรได้รับจะอยู่ที่ 4.9%
สําหรับขั้นตอนการดําเนินงาน ธนาคารจะคืนดอกเบี้ยในส่วนที่ลูกค้าส่งชําระคืนในอัตรา 30% ของจํานวนดอกเบี้ยที่ชําระในเดือนถัดไปแบบอัตโนมัติเดือนละครั้ง เริ่มตั้งแต่เดือนกุมภาพันธ์ 2561 ในกรณีที่มีหนี้คงเหลือจะนําดอกเบี้ยที่คืนให้ลูกค้ามาลดภาระหนี้ด้วยการตัดชําระต้นเงิน กรณีไม่มีหนี้คงเหลือธนาคารจะโอนเข้าบัญชีเงินฝากของลูกค้า พร้อมส่งข้อความสั้น (SMS) ให้เกษตรกรลูกค้าได้รับทราบทุกราย ทั้งนี้โครงการชําระดีมีคืนในปีที่ผ่านมา ณ วันที่ 31 ธันวาคม 2560 ธนาคารได้คืนเงินให้แก่ลูกค้าแล้วทั้งสิ้น 2,709 ล้านบาท
“โครงการชําระดีมีคืน ธนาคารมอบให้เป็นของขวัญในวันแห่งความรักแก่เกษตรกรที่ชําระหนี้ได้ตามกําหนดเพื่อสร้างขวัญกําลังใจ ช่วยลดภาระหนี้ และช่วยให้เกษตรกรสามารถมีเงินนําไปใช้จ่ายหมุนเวียนในชีวิตประจําวัน รวมทั้งเป็นการสร้างเสริมให้เกษตรกรลูกค้ารักษาวินัยทางการเงินการคลัง ซึ่งส่งผลดีต่อภาพรวมในการแก้ไขปัญหาหนี้สินของตนเองและประเทศในระยะยาว” นายอภิรมย์กล่าว
รัฐบาลไทย-ข่าวทำเนียบรัฐบาล-กสร. เดินหน้าชี้แจงประมงทะเล สร้างความเข้าใจกฎหมายแรงงาน
วันพฤหัสบดีที่ 22 มีนาคม 2561
กสร. เดินหน้าชี้แจงประมงทะเล สร้างความเข้าใจกฎหมายแรงงาน
อธิบดีกรมสวัสดิการและคุ้มครองแรงงาน ลงพื้นที่ชี้แจงนายจ้าง ลูกจ้างประมงทะเล และผู้เกี่ยวข้อง เน้นทําความเข้าใจการทําสัญญาจ้าง และการจ่ายค่าจ้างแรงงานผ่านธนาคารในกิจการประมงทะเล มุ่งสร้างความร่วมมือแก้ไขปัญหาการทําประมงผิดกฎหมายอย่างยั่งยืน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า จากที่กสร.ได้ออกประกาศ เรื่อง กําหนดแบบสัญญาจ้างลูกจ้างในงานประมงทะเล โดยให้นายจ้างจ่ายค่าจ้างในอัตรารายเดือนไม่น้อยกว่าเดือนละครั้ง และให้นายจ้างจ่ายค่าจ้าง ค่าตอบแทนให้กับลูกจ้างโดยวิธีการโอนเงินเข้าบัญชีเงินฝากธนาคาร โดยนายจ้างเป็นผู้ออกค่าใช้จ่ายในการโอน เป็นต้น ซึ่งมีผลใช้บังคับตั้งแต่วันที่ 1 พฤศจิกายน 2560 และเพื่อเป็นการอํานวยความสะดวกแก่ลูกจ้าง และผู้ประกอบการ กสร.ได้ประสานกับธนาคารพาณิชย์เพื่อติดตั้งตู้ ATM ที่ศูนย์ควบคุมการแจ้งเรือเข้า – ออก (PIPO) แพปลา หรือบริเวณชุมชนที่มีลูกจ้างเรือประมงพักอาศัยอยู่อย่างครอบคลุมและทั่วถึง
อธิบดีกสร. กล่าวต่อไปว่า อย่างไรก็ตาม ยังมีหลายภาคส่วนที่ยังกังวลและมีความเข้าใจไม่ถูกต้องในเรื่องดังกล่าว เพื่อให้การสร้างความรู้ความเข้าใจในแนวทางการปฏิบัติตามกฎหมายอย่างชัดเจนมากขึ้น พร้อมทั้งเป็นการรับฟังความคิดเห็นและข้อเสนอแนะในการแก้ไขปัญหา อุปสรรคต่าง ๆ ที่จะนําไปสู่ความร่วมมืออันดีระหว่างกัน กสร. ได้จัดประชุมชี้แจงให้แก่เจ้าของเรือ สมาคมประมง ผู้ประกอบการประมงทะเล แรงงานประมงทะเล ธนาคารพาณิชย์ ในเขตจังหวัดชายทะเล 22 จังหวัด รวมถึงหน่วยงานที่เกี่ยวข้องจากภาครัฐ โดยได้ดําเนินการจํานวน 3 รุ่น รุ่นแรก จัดเมื่อวันที่ 27 ก.พ.61 ที่จังหวัดตรัง รุ่นที่ 2 วันที่ 16 มี.ค.61 จังหวัดสมุทรสงคราม และรุ่นที่ 3 จัดขึ้นที่จังหวัดสงขลา เมื่อวันที่ 20 มีนาคม 2561 ที่ผ่านมา และได้เชิญวิทยากรผู้มีความเชี่ยวชาญด้านกฎหมายจากกรมสวัสดิการและคุ้มครองแรงงาน มาบรรยายให้ความรู้ เรื่อง กฎหมายคุ้มครองแรงงาน แบบสัญญาจ้างลูกจ้างประมง การจัดทําบัญชีการจ่ายค่าจ้าง และการส่งเสริมแรงงานสัมพันธ์ในสถานประกอบกิจการประมงทะเล เพื่อชี้แจงให้เจ้าของเรือและผู้ที่เกี่ยวข้องได้เตรียมตัวปฏิบัติให้ถูกต้องตามกฎหมายต่อไป ทั้งนี้ มีผู้เข้าร่วมการประชุมรวมทั้งสิ้น 760 คน
รัฐบาลไทย-ข่าวทำเนียบรัฐบาล-รปอ.หสผ.ตรวจเยี่ยมสำนักงานมาตรฐานผลิตภัณฑ์อุตสาหกรรม
วันพฤหัสบดีที่ 17 ตุลาคม 2562
รปอ.หสผ.ตรวจเยี่ยมสํานักงานมาตรฐานผลิตภัณฑ์อุตสาหกรรม
นายจุลพงษ์ ทวีศรี ผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม ตรวจเยี่ยมสํานักงานมาตรฐานผลิตภัณฑ์อุตสาหกรรม (สมอ.) เพื่อรับทราบกรอบแนวทางการดําเนินงานของ สมอ.ณ ห้องประชุม 230 ชั้น 2 อาคารสํานักงานมาตรฐานผลิตภัณฑ์อุตสาหกรรม
เมื่อวันที่ 15 ตุลาคม 2562 นายจุลพงษ์ ทวีศรี ผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม ในฐานะรองปลัดกระทรวงอุตสาหกรรม หัวหน้ากลุ่มภารกิจด้านส่งเสริมอุตสาหกรรมและผู้ประกอบการตรวจเยี่ยมสํานักงานมาตรฐานผลิตภัณฑ์อุตสาหกรรม (สมอ.) เพื่อรับทราบกรอบแนวทางการดําเนินงานของ สมอ. โดยมีนายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม และผู้บริหารพร้อมเจ้าหน้าที่ให้การต้อนรับ ณ ห้องประชุม 230 ชั้น 2 อาคารสํานักงานมาตรฐานผลิตภัณฑ์อุตสาหกรรม
ทั้งนี้ สมอ. มีภารกิจที่สําคัญที่อยู่ในความรับผิดชอบหลายประการ เช่น การกําหนดมาตรฐานผลิตภัณฑ์อุตสาหกรรม (มอก.) การอนุญาตให้ทํา/นําเข้า ควบคุมการจําหน่ายผลิตภัณฑ์อุตสาหกรรมที่กําหนดให้เป็นไปตามมาตรฐาน รวมถึงการร่วมกิจกรรมด้านการมาตรฐานกับองค์การระหว่างประเทศ เป็นต้น
รัฐบาลไทย-ข่าวทำเนียบรัฐบาล-รัฐบาลจัดพิธีทำบุญตักบาตรพระสงฆ์ จำนวน 651 รูป ณ บริเวณพระลานพระราชวังดุสิต
วันศุกร์ที่ 28 กรกฎาคม 2560
รัฐบาลจัดพิธีทําบุญตักบาตรพระสงฆ์ จํานวน 651 รูป ณ บริเวณพระลานพระราชวังดุสิต
นายกรัฐมนตรีทําพิธีทําบุญตักบาตรถวายพระราชกุศลแด่พระบาทสมเด็จพระปรมินทรมหาภูมิพล อดุลยเดช บรมนาถบพิตร และถวายพระพรชัยมงคลถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว
วันนี้ (28 กรกฎาคม 2560) เวลา 06.30 น. ณ บริเวณพระลานพระราชวังดุสิต กรุงเทพมหานคร พลเอก ประยุทธ์ จันทร์โอชา นายกรัฐมนตรีทําพิธีทําบุญตักบาตรถวายพระราชกุศลแด่พระบาทสมเด็จพระปรมินทรมหาภูมิพล อดุลยเดช บรมนาถบพิตร และถวายพระพรชัยมงคลถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560 โดยมี ประธานองคมนตรี คณะองคมมนตรีและคู่สมรส รองศาสตราจารย์ นราพร จันทร์โอชา ภริยานายกรัฐมนตรี ประธานองค์กรอิสระและคู่สมรส คณะรัฐมนตรีและคู่สมรส หัวหน้าส่วนราชการ ข้าราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพและผู้บัญชาการตํารวจแห่งชาติ หัวหน้าส่วนราชการอิสระ และประชาชนร่วมตักบาตรพระสงฆ์อย่างพร้อมเพรียง
เมื่อ นายกรัฐมนตรีและภริยาเดินทางมาถึงบริเวณงานพิธี นายกรัฐมนตรีและภริยาถวายพวงมาลัย และจุดธูปเทียนเครื่องทองน้อยถวายราชสักการะพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว จากนั้น นายกรัฐมนตรีและภริยาไปยังปะรําพิธี นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยถวายราชสักการะพระบรมฉายาลักษณ์ พระบาทสมเด็จพระปรมินทรมหาภูมิพลอดุลยเดช บรมนาถบพิตร นายกรัฐมนตรี เปิดกรวยกระทงดอกไม้ธูปเทียนแพหน้าพระฉายาลักษณ์สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว
จากนั้น เจ้าหน้าที่อาราธนาศีล สมเด็จพระราชาคณะ พระราชาคณะ จํานวน 10 รูป ให้ศีล เจ้าหน้าที่กล่าวคําถวายสังฆทาน นายกรัฐมนตรีถวายเครื่องไทยธรรมแด่พระสงฆ์ นายกรัฐมนตรีกรวดน้ํารับพร เป็นอันเสร็จสิ้นพิธีทางศาสนา
จากนั้น นายกรัฐมนตรีและภริยา เดินไปยังบริเวณพระลานพระราชวังดุสิตเพื่อร่วมพิธีตักบาตรพระสงฆ์ จํานวน 651 รูป ร่วมกับประธานองคมนตรี คณะองคมมนตรีและคู่สมรส ประธานองค์กรอิสระและคู่สมรส คณะรัฐมนตรีและคู่สมรส หัวหน้าส่วนราชการ ข้าราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพและผู้บัญชาการตํารวจแห่งชาติ หัวหน้าส่วนราชการอิสระ และประชาชนอย่างพร้อมเพรียง
---------------------------------------
รัฐบาลไทย-ข่าวทำเนียบรัฐบาล-คปภ. แจง แอร์พอร์ตลิงค์ มีประกันภัยเร่งประสานบริษัทฯ เยียวยาญาติผู้เสียชีวิต รับ 4 แสนบาท
วันศุกร์ที่ 23 มิถุนายน 2560
คปภ. แจง แอร์พอร์ตลิงค์ มีประกันภัยเร่งประสานบริษัทฯ เยียวยาญาติผู้เสียชีวิต รับ 4 แสนบาท
จากกรณีที่เกิดอุบัติเหตุหญิงสาวอายุราว 30 ปี พลัดตกรางรถไฟแอร์พอร์ตลิงค์ บริเวณสถานีทับช้าง เป็นเหตุให้ถูกรถไฟทับจนเสียชีวิตนั้น
ดร.สุทธิพลทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากกรณีที่เกิดอุบัติเหตุหญิงสาวอายุราว 30 ปี พลัดตกรางรถไฟแอร์พอร์ตลิงค์ บริเวณสถานีทับช้าง เป็นเหตุให้ถูกรถไฟทับจนเสียชีวิตนั้น
สํานักงาน คปภ. ขอแสดงความเสียใจอย่างยิ่งต่อครอบครัวของผู้เสียชีวิต สําหรับความคืบหน้าล่าสุด สํานักงาน คปภ. ได้ตรวจสอบข้อมูลแล้วพบว่าบริษัท รถไฟฟ้า ร.ฟ.ท. จํากัด (รฟฟท.) หรือแอร์พอร์ตลิงค์ได้มีการทําประกันภัยไว้กับ บริษัท ทิพยประกันภัย จํากัด (มหาชน) ซึ่งเป็นการประกันภัยความรับผิดต่อบุคคลภายนอก โดยมีจํานวนเงินจํากัดความรับผิด ไม่เกิน 40,000,000 บาท ต่อครั้งตลอดระยะเวลาเอาประกันภัยและมีรายละเอียดความคุ้มครองกรณีเสียชีวิตหรือทุพพลภาพถาวรสิ้นเชิง ไม่เกิน 400,000 บาท ต่อคน ค่ารักษาไม่เกิน 40,000 บาท ต่อคน และความเสียหายต่อทรัพย์สินของบุคคลภายนอก ไม่เกิน 100,000 บาท ต่อคน เบื้องต้นสํานักงาน คปภ. ได้เร่งรัดให้บริษัทฯ ดําเนินการจ่ายค่าสินไหมทดแทนแก่ทายาทผู้เสียชีวิตแล้ว โดยจะได้รับความคุ้มครอง เป็นจํานวนเงิน 400,000 บาท ดังนั้น ขอให้ญาติหรือทายาทของผู้เสียชีวิตนําหลักฐานยื่นต่อบริษัทและตรวจสอบว่า มีการทําประกันภัยประเภทอื่นเพิ่มเติมหรือไม่ หากมีการทําประกันภัยเพิ่มเติมขอให้แสดงเอกสารและหลักฐานการทําประกันภัยต่อบริษัทประกันภัย เพื่อจะได้รับความคุ้มครองจากการทําประกันภัยอย่างครบถ้วน
เลขาธิการ คปภ. กล่าวเพิ่มเติมว่า ระบบประกันภัยไม่เพียงแต่มีบทบาทสําคัญในการสร้างความเข้มแข็งให้กับระบบเศรษฐกิจและสังคมของประเทศ แต่ยังเป็นเครื่องมือในการบริหารความเสี่ยงให้กับองค์กรทั้งภาครัฐและภาคเอกชน รวมถึงสร้างหลักประกันความมั่นคงให้แก่ชีวิตและทรัพย์สินให้กับประชาชนทุกระดับได้ ซึ่งสํานักงาน คปภ.ในฐานะหน่วยงานกํากับดูแลระบบประกันภัยและคุ้มครองประชาชนให้ได้รับสิทธิประโยชน์ครบถ้วนจากการทําประกันภัย จึงมุ่งเน้นนโยบายเชิงรุกตามแผนพัฒนาการประกันภัยฉบับที่ 3 ในการเพิ่มบทบาทให้ระบบประกันภัยเข้าไปมีส่วนร่วมในการวางรากฐานความเข้มแข็งของประเทศ รวมทั้งการนําเอาระบบประกันภัยเข้ามาบริหารความเสี่ยงให้กับประชาชนอย่างยั่งยืน
“ปัจจุบันขนส่งมวลชนสาธารณะทุกประเภทล้วนมีความสําคัญ โดยเห็นได้จากมีประชาชนใช้บริการกันเป็นจํานวนมาก ทั้งในช่วงเทศกาลวันหยุดยาว และช่วงเวลาปกติหากต่อไปมีการแก้ไขปรับปรุงกฎหมายให้มีการประกันภัยภาคบังคับสําหรับขนส่งมวลชนด้วยก็จะเป็นประโยชน์ต่อประชาชน ซึ่ง สํานักงาน คปภ. พร้อมที่จะบูรณาการให้ความร่วมมือในการให้ความรู้ด้านประกันภัย การพัฒนาผลิตภัณฑ์ประกันภัยเพื่อให้เหมาะสม และสอดคล้องกับความคุ้มครองในการดําเนินงานตามภารกิจขององค์กร ซึ่งจะทําให้ระบบประกันภัยเข้าไปเป็นส่วนหนึ่งในการบริหารความเสี่ยงภัยได้อย่างมีประสิทธิภาพมากยิ่งขึ้น อีกทั้งยังทําให้เกิดความมั่นใจในการใช้บริการขนส่งสาธารณะได้อีกทางหนึ่งด้วย” เลขาธิการ คปภ. กล่าวทิ้งท้าย